নাৰায়ণ, কাহে ভকতি কৰো তেৰা
।।ৰাগঃ ধনশ্ৰী।। তালঃ পৰি।।

                                                  ধ্ৰুং।। নাৰায়ণ, কাহে ভকতি কৰো তেৰা
                                                          মেৰি পামৰ মন, মাধৱ ঘন ঘন,
                                                          ঘাতুক পাপ নাছোৰা।।

                                                  পদ।। যত জীৱ জঙ্গম কীট পতঙ্গম
                                                          অগ নগ জগ তেৰি কায়া।
                                                          সবকহু মাৰি পূৰত ওহি উদৰ
                                                          নাহি কৰত ভূতদায়া।।
                                                          ঈশ স্বৰূপে হৰি সব ঘটে বৈঠহ
                                                          যৈচন গগণ বিয়াপি।
                                                          নিন্দাবাদ পৈশূন্য হিংসা হেৰি
                                                          তেৰি কৰোহোঁ হামু পাপী।।
                                                          কাকু শঙ্কৰ কৰ কৰহু কৰুণা নাথ
                                                          যো নো ছাৰহু ৰাম বাণী।
                                                          সব অপৰাধক বাধক তুৱা নাম
                                                          তাহে শৰণ লেহোঁ জানি।।
বৰগীত
শংকৰদেৱৰ বৰগীত